PIB Headquarters
कोविड-19 पर पीआईबी का बुलेटिन 
- भारत के सक्रिय मामलों में लगातार दूसरे दिन गिरावट
- डब्ल्यूएचओ ने अब चिंताजनक वैरिएंट के रूप में वर्गीकृत बी.1.617 के साथ “भारतीय वैरिएंट” शब्द नहीं जोड़ा।
- सरकार ने म्यूकोरमिकोसिस से लड़ने की खातिर एम्फोटेरिसिन बी की उपलब्धता बढ़ाने के लिए कदम उठाए
- पीएम केयर्स फंड ने डीआरडीओ द्वारा विकसित एसपीओ 2 आधारित ऑक्सीजन आपूर्ति प्रणाली की 1.5 लाख इकाइयों की खरीद को अनुमति प्रदान की
- ऑपरेशन समुद्र सेतु II- आईएनएस तरकश कतर से मेडिकल ऑक्सीजन की खेप लेकर पहुंचा
#Unite2FightCorona
#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
भारत के सक्रिय मामलों में लगातार दूसरे दिन गिरावट
- लगातार दूसरे दिन दैनिक नए मामलों की तुलना में नई रिकवरी की संख्या अधिक रही
- भारत का कुल टीकाकरण कवरेज 17.5 करोड़ से अधिक
- अभी तक 18-44 वर्ष के आयु समूह के 30 लाख से अधिक लाभार्थियों को टीके लगाये गए
- राष्ट्रीय रिकवरी दर 83.04 प्रतिशत है।
- राष्ट्रीय मृत्यु दर वर्तमान में 1.09 प्रतिशत है।
जानकारी के लिये: https://pib.gov.in/PressReleasePage.aspx?PRID=1717974
डब्ल्यूएचओ ने अब चिंताजनक वैरिएंट के रूप में वर्गीकृत बी.1.617 के साथ “भारतीय वैरिएंट” शब्द नहीं जोड़ा।
यह स्पष्ट किया जाता है कि डब्ल्यूएचओ ने अपने 32 पृष्ठ के दस्तावेज में कोरोना वायरस के बी.1.617 वैरिएंट के साथ “भारतीय वैरिएंट” शब्द नहीं जोड़ा है।
जानकारी के लिये : https://pib.gov.in/PressReleasePage.aspx?PRID=1717908
पीएम केयर्स फंड ने डीआरडीओ द्वारा विकसित एसपीओ 2 आधारित ऑक्सीजन आपूर्ति प्रणाली की 1.5 लाख इकाइयों की खरीद को अनुमति प्रदान की
पीएम केयर्स फंड ने रक्षा अनुसंधान एवं विकास संगठन  द्वारा 322.5 करोड़ रुपये की लागत से विकसित 'ऑक्सीकेयर' प्रणाली की 1,50,000 इकाइयों की खरीद के लिए मंजूरी प्रदान की है। ऑक्सीकेयर एक एसपीओ 2 आधारित ऑक्सीजन आपूर्ति प्रणाली है जो महसूस किए गए एसपीओ 2 के स्तर के आधार पर रोगियों को दी जा रही ऑक्सीजन को नियंत्रित करती है। इस मंजूरी के तहत नॉन रिब्रीदर मास्क के साथ 1,00,000 मैनुअल और 50,000 ऑटोमैटिक ऑक्सीकेयर प्रणालियां खरीदी जा रही हैं।
जानकारी के लिये : https://pib.gov.in/PressReleasePage.aspx?PRID=1718093
विश्व समुदाय से प्राप्त सहायता सामग्रियों की भारत सरकार द्वारा त्वरित निकासी और आवंटन ने कोविड के प्रबंधन में राज्यों और केन्द्र शासित प्रदेशों की तृतीयक स्तर की चिकित्सीय देखभाल को मजबूती दी है
राज्यों/केन्द्र शासित प्रदेशों की क्षमता बढ़ाने के लिए 9,284 ऑक्सीजन कंसन्ट्रेटर; 7,033 ऑक्सीजन सिलेंडर; 19 ऑक्सीजन उत्पादन संयंत्र; 5,933 वेंटिलेटर्स/बाई-पैप; 3.44 लाख रेमडेसिविर की खुराकें दी/भेजी गईं।
जानकारी के लिये: https://pib.gov.in/PressReleasePage.aspx?PRID=1717982
विद्युत मंत्रालय देश में ऑक्सीजन संयंत्रों को 24x7 बिजली आपूर्ति सुनिश्चित करने के लिए ठोस कदम उठा रहा
कोरोना वायरस महामारी की दूसरी लहर का असर देशभर में होने से चिकित्सा जरूरतों और घर में इलाज करा रहे कोरोना रोगियों के उपचार के लिए ऑक्सीजन की मांग में कई गुना वृद्धि हुई है। इसको देखते हुए विद्युत मंत्रालय ने राज्यों के इस्तेमाल में आने वाले ऑक्सीजन संयंत्रों को निर्बाध बिजली की आपूर्ति सुनिश्चित करने के लिए कई ठोस और सुधारात्मक उपाय किए हैं।
जानकारी के लिये: https://pib.gov.in/PressReleasePage.aspx?PRID=1718041
सरकार ने म्यूकोरमिकोसिस से लड़ने की खातिर एम्फोटेरिसिन बी की उपलब्धता बढ़ाने के लिए कदम उठाए
कुछ राज्यों में अचानक से एम्फोटेरिसिन बी की मांग में वृद्धि देखी गई है। चिकित्सक कोविड-19 बीमारी के बाद होने वाली तकलीफ म्यूकोरमिकोसिस से पीड़ित रोगियों के इलाज के लिए यह दवा लेने की सलाह देते हैं। इसलिए भारत सरकार दवा के उत्पादन को बढ़ाने के लिए निर्माताओं से बातचीत कर रही है। इस दवा के अतिरिक्त आयात और घरेलू स्तर पर इसके उत्पादन में वृद्धि के साथ आपूर्ति की स्थिति में सुधार होने की उम्मीद है।
जानकारी के लिये : https://pib.gov.in/PressReleasePage.aspx?PRID=1717907
श्री पीयूष गोयल ने देशों से आग्रह किया कि वे कोविड-19 के टीकों को उदारतापूर्वक उनके साथ साझा करें, जिन्हें इसकी सख्त जरूरत है, उन्होंने कहा कि यह वैश्विक रुप से एकजुट होने का समय है
वाणिज्य एवं उद्योग, रेलवे, उपभोक्ता मामले, खाद्य एवं सार्वजनिक वितरण मंत्री श्री पीयूष गोयल ने आज कहा कि भारत व्यापार और निवेश संरक्षण पर एक संतुलित, महत्वाकांक्षी, व्यापक और पारस्परिक रूप से लाभप्रद समझौते के लिए वार्ता शुरू करने में अधिक सहज है। वर्ल्ड इकोनॉमिक फोरम  के वैश्विक व्यापार आउटलुक सत्र में बोलते हुए उन्होंने कहा कि क्षेत्रीय व्यापक आर्थिक भागीदारी  एक संतुलित समझौता नहीं था क्योंकि इससे भारत के किसानों, एमएसएमई, डेयरी उद्योग को नुकसान होगा और इसलिए भारत के लिए आरसीईपी में शामिल नहीं होना समझदारी भरा कदम था।
जानकारी के लिये : https://pib.gov.in/PressReleasePage.aspx?PRID=1718089
ऑपरेशन समुद्र सेतु II- आईएनएस तरकश कतर से मेडिकल ऑक्सीजन की खेप लेकर पहुंचा
भारतीय नौसेना द्वारा शुरू किये गये कोविड राहत अभियान ‘समुद्र सेतु II’ के एक अंग के रूप में आईएनएस तरकश लिक्विड मेडिकल ऑक्सीजन  से भरे हुए दो क्रायोजेनिक कंटेनर  और 230 ऑक्सीजन सिलेंडर लेकर 12 मई, 2021 को मुंबई पहुंचा।
जानकारी के लिये: https://pib.gov.in/PressReleasePage.aspx?PRID=1718094
भारतीय वायु सेना और भारतीय नौसेना द्वारा महत्वपूर्ण कोविड-19 चिकित्सा आपूर्ति उपलब्ध कराने के लिए अथक प्रयास
भारतीय वायु सेना  और भारतीय नौसेना , देश में मौजूदा कोविड-19 स्थिति से निपटने के लिए नागरिक प्रशासन को ऑक्सीजन और अन्य चिकित्सा आपूर्ति उपलब्ध कराने के लिए चौबीसों घंटे काम में जुटी हुई हैं। 12 मई, 2021 के शुरुआती घंटों में, भारतीय वायुसेना के विमान ने देश के विभिन्न हिस्सों से 634 प्रयासों में 163 मीट्रिक टन क्षमता के अन्य उपकरणों के साथ 6,856 मीट्रिक टन  क्षमता के 403 ऑक्सीजन कंटेनर्स को एयरलिफ्ट किया है।
जानकारी के लिये: https://pib.gov.in/PressReleasePage.aspx?PRID=1717994
कोविड़ -19 की दूसरी लहर के खिलाफ अभियान में एमएनएस अधिकारी मजबूती से डटे
मिलिट्री नर्सिंग सर्विस  के नर्सिंग अधिकारी स्वास्थ्य देखभाल के कामकाज से जुड़े उन पेशेवरों में से हैं जो दूसरी कोविड-19 लहर के विरुद्ध देश की मौजूदा लड़ाई में सबसे आगे हैं। कोविड-19 रोगियों को चिकित्सा सुविधा प्रदान करने के लिए सशस्त्र बलों के विभिन्न अस्पतालों में अधिकारियों को तैनात किया जाता है। रक्षा अनुसंधान एवं विकास संगठन  द्वारा दिल्ली, लखनऊ, अहमदाबाद, वाराणसी और पटना में नए जुटाए गए कोविड-19 अस्पतालों के लिए 294 एमएनएस अधिकारियों को जुटाया जा रहा है ।
जानकारी के लिये: https://pib.gov.in/PressReleasePage.aspx?PRID=1718100
भारतीय रेल के 100वीं ऑक्सीजन एक्सप्रेस ने राहत की आपूर्ति की
- 100 ऑक्सीजन एक्सप्रेस से देश में 6260 मीट्रिक टन की आपूर्ति की गई
- ऑक्सीजन एक्सप्रेस से कल देश के विभिन्न भागों में 800 मीट्रिक टन ऑक्सीजन की आपूर्ति की गई
- ऑक्सीजन एक्सप्रेस द्वारा अब तक उत्तराखंड, कर्नाटक,महाराष्ट्र, मध्य प्रदेश, हरियाणा, तेलंगाना,राजस्थान, दिल्ली और उत्तर प्रदेश में ऑक्सीजन के रूप में राहत पहुंचाई गई
- देहरादून और पुणे में कल रात पहुंची पहली ऑक्सीजन एक्सप्रेस के माध्यम से क्रमशः 120 मीट्रिक टन और 55 मीट्रिक टन की आपूर्ति की गई
- अब तक महाराष्ट्र को 407 मीट्रिक टन, उत्तर प्रदेश को लगभग 1680 मीट्रिक टन, मध्य प्रदेश को 360 मीट्रिक टन, हरियाणा को 939 मीट्रिक टन, तेलंगाना को 123 मीट्रिक टन, राजस्थान को 40 मीट्रिक टन, कर्नाटक को 120 मीट्रिक टन और दिल्ली को 2404 मीट्रिक टन ऑक्सीजन की आपूर्ति की गई।
जानकारी के लिये: https://pib.gov.in/PressReleasePage.aspx?PRID=1718056
पीआईबी के क्षेत्रीय कार्यालयों से प्राप्त जानकारी
महाराष्ट्र: राज्य सरकार के द्वारा 18 से 44 आयुवर्ग के लोगों को दी जाने वाली सभी कोवैक्सीन स्टॉक को 45 साल से अधिक आयुवर्ग वालों के टीके की दूसरी खुराक के लिए इस्तेमाल करने के निर्देश के बाद बृहन्मुंबई महानगर पालिका ने कहा है कि वो कम आयुवर्ग के लोगों का टीकाकरण कोविशील्ड के साथ जारी रखेगी। संभावना है कि बीएमसी आने वाले हफ्ते में कुछ दिन सिर्फ वैक्सीन की दूसरी खुराक के लिए आरक्षित रखेगी। महाराष्ट्र के ऑक्सीजन मॉडल की पूरे देश में सराहना की जा रही है। राज्य प्रशासन इस मॉडल का मध्य अप्रैल से पालन कर रहा है और नतीजे के रूप में राज्य के पास चिकित्सीय इस्तेमाल के लिये पर्याप्त ऑक्सीजन है।
गुजरात: गुजरात सरकार नें मंगलवार को राज्य के 36 शहरों में रात्रि कर्फ्यू बढ़ा दिया है। रात्रि कर्फ्यू जो कि गुजरात के 36 शहरों में रात 8 बजे से सुबह 6 बजे तक लगता है, को एक और हफ्ते के लिये 18 मई तक बढ़ा दिया गया है। बीते दिन गुजरात में कोविड के 10,990 नये मामले दर्ज किये गये। राज्य के स्वास्थ्य विभाग के मुताबिक बीते 24 घंटे में 15198 मरीज संक्रमण मुक्त होकर अस्पतालों से डिस्चार्ज किये गये। सबसे ज्यादा 3059 नये मामले अहमदाबाद से दर्ज किये गये, जबकि सूरत में 790 नये मामले दर्ज हुए। इसी बीच अब तक करीब 37 लाख लोगों को वैक्सीन की दूसरी खुराक मिल चुकी है। राज्य में कल 2,18,513 लोगों को टीका लगाया गया।
राजस्थान: मंगलवार को लगातार दूसरे दिन कोविड-19 संक्रमण के दैनिक मामलों में गिरावट देखने को मिली, जब राज्य ने एक दिन में 16080 मामले दर्ज किये। ये आंकड़ा पिछले दो लगातार दिनों में 16,487 और 17,921 मामलों का था। हालांकि एक दिन में मरने वालों की संख्या बढ़कर 169 हो गयी, जो कि राज्य में अब तक दर्ज हुई किसी एक दिन में मरने वालों की सर्वाधिक संख्या है। इसके साथ ही सक्रिय मामलों में बढ़त जारी है और अब वो बढ़कर 2,05,730 पर पहुंच गये हैं। राज्य सरकार ने मंगलवार को निजी अस्पतालों में भर्ती कोविड मरीजों के इलाज के लिये शुल्क तय कर दिये हैं। अस्पतालों में मरीजों की भर्ती प्रकिया को सरल एवं कारगर बनाने के लिये चिकित्सा और स्वास्थ्य विभाग ने राज्य भर से नागरिकों की कोविड से जुड़ी पूछताछ के लिए एक हेल्पलाइन नंबर 181 जारी किया है, और राज्य एवं जिला स्तरीय वॉर रूम से गंभीर मरीजों को अस्पतालों में भर्ती कराने और एंबुलैंस मुहैया कराने को कहा है।
मध्य प्रदेश: मध्यप्रदेश में मंगलवार को 9754 नये कोविड-19 मामले और 94 मौतें दर्ज हुईं जिससे संक्रमितों की कुल संख्या बढ़कर 6,91,232 और मरने वालों की संख्या बढ़कर 6595 पर पहुंच गयी। बीते 24 घंटे में कुल 9517 मरीज अस्पताल से डिस्चार्ज किये गये, जिससे मध्य प्रदेश में संक्रमण से मुक्त होने वालों की संख्या 5,73,271 पर पहुंच गयी। संक्रमित मरीजों की बढ़ती संख्या को जगह देने के लिये राज्य सरकार ने जस्टिस तनखा मेमोरियल स्पेशल स्कूल को कोविड-19 अस्पताल बनाने का फैसला किया है। कोविड-19 आइसोलेशन अस्पताल में 40 बेड होंगे जिसमें उन मरीजों को भर्ती किया जायेगा जिन्हें होम-आइसोलेशन से ज्यादा देखभाल की जरूरत है।
छत्तीसगढ़: छत्तीसगढ़ में कोविड-19 महामारी की दूसरी लहर अब गिरावट की ओर है। संक्रमण की दर में उल्लेखनीय रूप से गिरावट दर्ज हुई है और कोविड की वजह से मरने वालों की संख्या में भी गिरावट आई है। राज्य में ऑक्सीजन और बेड की उपलब्धता भी बढ़ी है, और हर श्रेणी में टीकाकरण अभियान तेजी के साथ चलाया जा रहा है। छत्तीसगढ़ में फिलहाल कोविड समर्पित अस्पतालों और कोविड केयर सेंटर्स में कुल 31295 बेड हैं, जिसमें 2953 आईसीयू, 1570 एचडीयू और 9954 ऑक्सीजन बेड हैं, और वर्तमान में 11,719 साधारण बेड, 6 हजार 284 ऑक्सीजन बेड, 684 एचडीयू, 783 आईसीयू और 297 वेंटिलेटर खाली हैं।
गोवा: गोवा सरकार गोवा मेडिकल कॉलेज की ऑक्सीजन आपूर्ति को बढ़ाने के लिए ड्यूरा सिलेंडर स्थापित करने की योजना बना रही है। दबावीकृत गैस की जगह एलएमओ भरे जाने की वजह से इसमें से हर एक सिलेंडर की क्षमता 28 जंबों सिलेंडर के बराबर है। गोवा सरकार ने अगले आदेश तक राज्य में सामान की आपूर्ति के लिए आने वाले मालवाहक वाहनों में 2 चालक और एक सहायक के लिये कोविड निगेटिव प्रमाणपत्र रखने की आवश्यकता को खत्म कर दिया है। हालांकि इन लोगों की ये देखने के लिये कि उनमें कोई लक्षण तो नहीं दिख रहे, थर्मल गन के द्वारा जांच की जायेगी। अगर उनमें कोई लक्षण दिखते हैं तो उन्हें गोवा में प्रवेश की अनुमति नहीं मिलेगी।
केरल: राज्य में लॉकडाउन के निर्देशों को संशोधित किया गया है। सरकार ने अन्य राज्यों से केरल में प्रवेश करने वाले लोगों के लिए आरटी पीसीआर निगेटिव रिपोर्ट को अनिवार्य कर दिया है। निगेटिव रिपोर्ट 72 घंटे से ज्यादा पुरानी नहीं होनी चाहिये। ईद-उल-फितर को देखते हुये मीट की दुकानों को होम डिलीवरी के लिये रात 10 बजे तक खुले रखने की अनुमति दी गयी है। बैंक एवम अन्य वित्तीय संस्थान शनिवार को बंद रहेंगे। नगर पालिका क्षेत्र में रहने वाले सभी सरकारी कर्मचारियों और शिक्षकों को उनके क्षेत्र में होने वाली कोविड रोकथाम गतिविधियों में नियुक्त करने पर सरकार विचार कर रही है। यह कदम कोविड संक्रमण में तेज उछाल की वजह से है। केरल में मंगलवार को 37290 नये कोविड मामले दर्ज किये गये। फिलहाल प्रदेश में 4,23,957 सक्रिय मामले हैं। टीपीआर 26.77 प्रतिशत है। मरने वालों की संख्या बढ़कर 5,958 पर पहुंच गयी। इस बीच राज्य में कुल मिलाकर 81,72,453 लोगों को टीका लगाया जा चुका है। इसमें से 62,49,949 पहली खुराक और 19,22,504 दूसरी खुराक ले चुके हैं।
तमिलनाडु: तमिलनाडु के मुख्यमंत्री श्री एम के स्टालिन ने मंगलवार को कोविड-19 मरीजों के इलाज के दौरान जान गंवाने वाले 43 डॉक्टरों के परिवार वालों के लिये 25 लाख रुपये के मुआवजे का ऐलान किया। स्टालिन ने साथ ही कोविड-19 मरीजों कै इलाज में शामिल चिकित्सा कर्मियों के लिये प्रोत्साहनों का भी ऐलान किया। उद्योगपतियों औऱ कारोबारियों के साथ एक बैठक के बाद, रविवार को सरकार ने कई कदमों का ऐलान किया, जिसमें एमएसएमई सेक्टर के लिये 280 करोड़ रुपये का आवंटन भी शामिल है। सरकार ने मंगलवार को फलों की दुकानों और दवायों के स्टोर के कामकाज में छूट का ऐलान किया। तमिलनाडु में मंगलवार को 29,272 नये कोविड मामले दर्ज हुए, जिससे कुल संख्या अब तक 14,38,509 पर पहुंच गयी। मरने वालों की संख्या 298 मौतों के साथ लगातार बढ़ रही है। कुल संख्या अब 16,178 है। राज्य में मंगलवार को 79,929 टीके लगाये गये। आज की तारीख तक राज्य में 66,61,775 को टीका लगाया जा चुका है। इसमें से 49,02,595 को टीके की पहली खुराक और 17,59,180 को टीके की दूसरी खुराक मिली है।
कर्नाटक: 11 मई 2021 के लिये जारी राज्य सरकार के बुलेटिन के मुताबिक, दर्ज हुये नये मामले: 39510; कुल सक्रिय मामले: 587452; कोविड से नयी मौतें: 480; कोविड से कुल मौतें: 19852 । बीते दिन 1,26,806 लोगों को टीका लगाया गया, जिसके साथ राज्य में अब तक 1,07,59,572 को टीका लग चुका है। पहली ऑक्सीजन ट्रेन जमशेदपुर, झारखंड से 120 टन लिक्विड मेडिकल ऑक्सीजन कंटेनर लेकर मंगलवार को शहर के व्हाइटफील्ड आईसीडी डिपो पर पहुंची। राज्य में वैक्सीन की बढ़ती मांग को पूरा करने के लिए सरकार ने वैश्विक निविदाओं के जरिये 2 करोड़ कोविड वैक्सीन खऱीदने का फैसला लिया है।
आंध्र प्रदेश: राज्य में 86,878 नमूनों की जांच के बाद 20,345 नये कोविड-19 मामले और 108 मौत दर्ज की गयी हैं, जबकि 14,502 बीते 24 घंटे में संक्रमण मुक्त हो गये। कल तक राज्य में कुल मिलाकर कोविड टीके की 73,40,481 खुराकें दी जा चुकी हैं, जिसमें 53,28,552 पहली खुराक और 20,11,929 दूसरी खुराक हैं। मुख्यमंत्री श्री वाई एस जगन मोहन रेड्डी ने ऑक्सीजन के आवंटन और टीके की आपूर्ति को लेकर मंगलवार को प्रधानमंत्री श्री नरेन्द्र मोदी को एक पत्र लिखा। साथ ही उन्होने केंद्र से भारत बायोटेक की कोवैक्सीन की उत्पादन क्षमता को बढ़ाने के लिए प्रोद्योगिकी हस्तांतरण का आग्रह किया, क्योंकि बड़ी संख्या में वैक्सीन उत्पादन के लिये प्रोद्योगिकी हस्तांतरण महत्वपूर्ण है। रुइया अस्पताल की घटना के बाद मुख्यमंत्री ने जिला कलेक्टरों को निर्देश दिया कि आपातकालीन स्थिति होने पर तेज कार्यवाही के लिये जिलों में एसओएस सेवाओं के साथ ऑक्सीजन वॉर रूम स्थापित करें। राज्य सरकार ने लिक्विड मेडिकल ऑक्सीजन की समय पर आपूर्ति को सुनिश्चित करने के लिये 3 वरिष्ठ आईएएस अधिकारियों को पड़ोसी राज्यों के साथ समन्वय बनाने के लिये नियुक्त किया । मुख्य सचिव  अनिल कुमार सिंघल ने जानकारी दी कि सरकार रेमेडिसविर इंजेक्शनों की आपूर्ति सुनिश्चित करेगी, साथ ही कहा कि राज्य के विभिन्न सरकारी अस्पतालों में 22,399 शीशी उपलब्ध हैं।
तेलंगाना: राज्य सरकार ने 10 दिनों के लिए राज्य में तालाबंदी का निर्णय लिया है, जो कि आज से शुरू हुआ। राज्य सरकार ने कोविड-19 टीकों की खरीद के लिए वैश्विक निविदाएं आमंत्रित करने का भी निर्णय लिया। राज्य में कल  को कोविड-19 संक्रमण के 4,801 नए मामले और 32 मौतें दर्ज हुईं, मौतों की कुल संख्या 2,803 और संक्रमण के कुल मामले 5,06,988 पर पहुंच गये। कल 87.58 प्रतिशत की रिकवरी दर के साथ कुल 7,430 व्यक्ति संक्रमण से मुक्त हुये। राज्य में सक्रिय मामलों की संख्या अब 60,136 है।
पंजाब: परीक्षण में सकारात्मक पाये गये रोगियों की कुल संख्या 459268 है। सक्रिय मामलों की संख्या 76856 है। कुल मौतों की संख्या 10918 है। कोविड 19 टीके की पहली खुराक पाने वालों  की कुल संख्या 793017 है। कोविड 19 टीके की दूसरी खुराक पाने वालों  की कुल संख्या 232643 है। 45 साल से ऊपर टीके की पहली खुराक पाने वालों की संख्या 2551747 है। 45 साल से ऊपर टीके की दूसरी खुराक पाने वालों की संख्या 405763 है।
हरियाणा: अब तक सकारात्मक पाये गये नमूनों की कुल संख्या 640252 है। सक्रिय कोविड 19 मरीजों की कुल संख्या 108997 है। मरने वालों की कुल संख्या 5910 है। अब तक कुल 4593822 को टीका लगाया जा चुका है।
चंडीगढ़: प्रयोगशाला से पुष्टि हुए कुल कोविड-19 मामले 51857 हैं। सक्रिय मामलों की कुल संख्या 8625 है। आज की तारीख तक कोविड-19 से मरने वालों की संख्या 585 है।
हिमाचल प्रदेश: आज की तारीख तक कोविड संक्रमित मरीजों की कुल संख्या 140759 है। सक्रिय मामलों की कुल संख्या 36232 है। आज की तारीख तक दर्ज की गयीं कुल मौतें 1989 हैं।
असम: असम में मंगलवार को 9.13% की सकारात्मकता दर के साथ 68,572 परीक्षणों में कोविड-19 के 6,258 सकारात्मक मामलों का पता चला। कामरूप  में 1585 मामले दर्ज किए हैं। कुल 85 मौतें दर्ज की गई हैं। ये अब तक किसी एक दिन में मरने वालों की सबसे बड़ी संख्या है। आरएमआरसी- लाहोवाल के एक अध्ययन में पाया गया है कि कोविड-19 का भारतीय संस्करण B.1.617, जिसे आमतौर पर 'डबल म्यूटेंट' स्ट्रेन के रूप में जाना जाता है, असम में तेजी से फैल रहा था। राज्य में कोविड-19 स्थिति का जायजा लेते हुए, असम के मुख्यमंत्री श्री हिमंत बिस्वा सरमा ने असम में कोरोनावायरस के बढ़ते मामलों पर नियंत्रण के लिए सख्त प्रतिबंधों पर जोर दिया। मुख्यमंत्री ने राज्य में सकारात्मकता दर को कम करने के लिए प्रतिबंधों में सख्ती को सुनिश्चित करने के निर्देश दिए हैं। जापान सरकार और यूनाइटेड नेशंस डेवलपमेंट प्रोग्राम  ने भारत के उत्तर पूर्व में ऑक्सीजन उत्पादन संयंत्र प्रदान करने के लिए भागीदारी की है।
मणिपुर: मणिपुर में कोविड-19 के कारण रिकॉर्ड 20 मौतें दर्ज गयीं, जिसके साथ 592 नए सकारात्मक मामले भी दर्ज हुए। मणिपुर के पत्रकारों के लिए इंफाल में कोविड-19 टीकाकरण शुरू हुआ। ताजा जानकारी के मुताबिक राज्य में टीकाकरण करने वाले लोगों की कुल संख्या 2,75,880 तक पहुंच गई।
मेघालय: मेघालय में मंगलवार को 450 नये रिकॉर्ड मामलों के साथ कोविड-19 की वजह से 9 और मौतें दर्ज की गयीं। डीएचएस  डॉक्टर अमन वार ने जानकारी दी कि राज्य में वायरल संक्रमण से मरने वालों की कुल संख्या 242 और सक्रिय मामलों की संख्या बढ़कर 3297 हो गयी।
सिक्किम: कोविड से 8 और मौतों के बाद, सिक्किम में मरने वालों की संख्या 177 हो गयी। इसी बीच बीचे 24 घंटे में नोवल कोरोना वायरस के 241 नये मामलों के साथ सिक्किम में कोविड-19 से संक्रमित मामलों की कुल संख्या 10 हजार का स्तर पार कर गयी और अब ये 10165 पर है। 18 साल से ऊपर के लिये टीकाकरण 16 मई से शुरू होगा।
त्रिपुरा: त्रिपुरा में पिछले 24 घंटों में 11 मौतें, 466 संक्रमित और 137 रिकवरी दर्ज हुई। अगरतला नगर निगम क्षेत्र के वार्ड नंबर 5 और 46 को कंटेनमेंट क्षेत्र घोषित किए जाने की संभावना है।
नगालैंड: नगालैंड सरकार ने 14 मई से 21 मई तक पूरे राज्य में संपूर्ण लॉकडाउन लगाया है। कोविड मामलों और बढ़ती मौतों को देखते हुए सीएसओ द्वारा राज्य में पूरे लॉकडाउन को लागू करने की मांग के बीच ये फैसला लिया गया। नगालैंड में मंगलवार को 269 नये कोविड मामले और 5 मौतें दर्ज की गयीं। नगा स्वास्थ्य प्राधिकरण, कोहिमा में ऑक्सीजन उत्पादन संयंत्र स्थापित हुआ। दिल्ली की प्रयोगशाला में भेजे गए जांच के नमूनों को मंजूरी मिलने के बाद प्लांट काम करना शुरू कर देगा।
पीआईबी तथ्यों की जांच